Budapesti Életmód és Ásvány Expo

Kiállítás és Vásár a Lurdy házban

*Budapest, 2024. május 25-26.*

Az előző hétvégén tizenegyedik alkalommal került megrendezésre a Budapesten az Életmód és Ásvány Expo, rengeteg előadással és gyönyörű ásványkiállítással várták a látogatókat. Az esemény célja, hogy tanácsokat adjanak életmódbeli, párkapcsolati, egészségmegőrző, önismereti és egyéb érdekes témákban.

A kiállítás és vásár a Lurdy Házban kapott helyet, több mint 150 programmal, 3000 m2 területen. Az érdekes előadásokon kívül kipróbálhattuk a hangfürdőt, mesedrámát, fotóterápiát, társasjátékokat, lélekzene koncertet, meditációt, masszázst, asztrológia elemzést, ezoterikus termékeket és szolgáltatásokat, csakratáncot, hangtálat, kézműves- és egészségmegőrző termékeket, gyertyakészítő workshopot. A rendezvény legnagyobb attrakciója a helyszín egyharmadát elfoglaló ÁsványSziget volt, ahol szebbnél szebb ásványokkal, drágakövekkel, ékszerekkel, dísztárgyakkal és ősmaradványokkal találkozhattunk. Több látogató is kiemelte, hogy a minőségi előadásokon kívül a zenés foglalkozások és az ásványkiállítás is rendkívül színvonalasra sikerültek.

A budapesti Életmód és Ásvány Expo remek lehetőséget nyújtott azok számára, akik szeretnének többet megtudni az egészséges életmódról és a természetes szépségápolásról. Az eseményen szerzett tapasztalatok és információk segítségével a látogatók könnyebben tehetnek lépéseket egy tudatosabb és egészségesebb élet felé. Több részvevőt is megkérdeztünk, hogy hogyan segített nekik a rendezvény a jobb élet felé vezető úton. Többen úgy nyilatkoztak, hogy nagyon tanulságosak voltak az előadások, sok új dolgokat tanulhattak, és több olyan tanács is elhangzott az előadóktól, amiről máshol még nem hallottak.

Készítette: Knoll Dominik

Forrás: <https://www.eletmodexpo.hu/>